钦定古今图书集成/明伦汇编/官常典/第268卷 > 柳璟
## 钦定古今图书集成/明伦汇编/官常典/第268卷 > 柳璟

按《唐书柳芳传》：“芳子璟，字德辉，宝历初，第进士、宏词，
三迁监察御史。时郊庙告祭，吏部以杂品摄上公。璟
据开元、元和诏书，太尉以宰相摄事，司空、司徒以仆
射、尚书、师傅摄，馀司不及差限，请如旧制。从之。累迁
吏部员外郎。文宗开成初为翰林学士。初，芳永泰中
按宗正谍，断自武德以昭穆系承，撰《永泰新谱》二十”
篇，璟因召对，帝叹新谱详悉，诏璟攟摭永泰后事缀
成之，复为十篇，户部供笔札禀料。迁中书舍人。武宗
立，转礼部侍郎。璟为人宽信好接士，称人之长，游其
门者，它日皆显于世。会昌二年，再主贡部。坐其子招
贿，贬信州司马。终彬州刺史。